Αφροδίσιο Όρος

Το Αφροδίσιο είναι βουνό της Πελοποννήσου στα σύνορα μεταξύ των νομών Αχαΐας και Αρκαδίας.

Η υψηλότερη κορυφή του Αφροδίσιου ονομάζεται Μαύρη Βρύση και φτάνει στο υψόμετρο των 1.445 μέτρων ενώ βρίσκεται μεταξύ του εγκαταλελειμμένου σήμερα χωριού Δεχουνίου της πρώην Επαρχίας Καλαβρύτων και της Κοντοβάζαινας της πρώην Επαρχίας Γορτυνίας.Τα βουνά της Αχαΐας. www.achaia.gr. Ανακτήθηκε: 02/10/2016. 

 Ονομασία 
Το βουνό οφείλει την ονομασία του στη Ολύμπια Θεά Αφροδίτη, η οποία λατρευόταν στην περιοχή με την προσωνυμία Ερυκίνη. Ερείπια ενός ιερού της θεάς βρίσκονται κοντά σε μία από της κορυφές του βουνού, περίπου 4 χιλιόμετρα βορειοανατολικά της Κοντοβάζαινας.Ιερό Αφροδίτης Ερυκίνης . arcadia.ceid.upatras.gr. Ανακτήθηκε: 02/10/2016.

 Λοιπά στοιχεία 
Καλύπτεται κυρίως από πουρνάρια και χαμηλή βλάστηση, εκτός από τις βορειοανατολικές πλαγιές του, κοντά στο χωριό Νάσια, όπου εκεί απλώνεται ένα μικρό δάσος αποτελούμενο κυρίως από αιωνόβιες καστανιές, βελανιδιές, και κρανιές, με την ονομασία Δάσος της Μπαρμπούς.Δάσος Μπαρμπούς. elabs.dreamhosters.com. Ανακτήθηκε: 02/10/2016. Στην ίδια περιοχή, περίπου 3 χιλιόμετρα δυτικά της Δάφνης Καλαβρύτων στις παρυφές της Κορακοφωλιάς, ανατολικής απόληξης του Αφροδισίου, δεσπόζει το γυναικείο βυζαντινό μοναστήρι της Ευαγγελίστριας, που αποτελεί σημείο αναφοράς και σημαντικό ιστορικό-θρησκευτικό μνημείο της ευρύτερης περιοχής.

 Φωτοθήκη 

 Παραπομπές 

 Πηγές 

 Γεώργιος Παπανδρέου, [http://www.kalavrita.gr/images/chapters/papandreou_kalavrita.pdf Ιστορία των Καλαβρύτων], επιμέλεια: Δημήτρης Σ. Αβραμίδης, Έκδοση της Κοινωφελούς Δημοτικής Επιχείρησης Πολιτιστικής και Κοινωνικής Ανάπτυξης και Ποιότητας Ζωής Δήμου Καλαβρύτων (ΔΕΠΑΠΟΖ), Καλάβρυτα 2011, Δεύτερη Έκδοση, σελ. 18. ISBN 978-960-89356-3-1. (α΄ έκδοση: 1928)

 Εξωτερικοί σύνδεσμοι 
 Δάφνη Καλαβρύτων: Ανέπαφη από τον χρόνο. κείμενο-φωτογραφίες: Δημήτρης Καραγεωργίου. ethnos.gr. 07/12/2007. Ανακτήθηκε: 02/10/2016.

Κατηγορία:Βουνά της Αρκαδίας
Κατηγορία:Βουνά της Αχαΐας
Κατηγορία:Δήμος Γορτυνίας
Κατηγορία:Δήμος Καλαβρύτων
Κατηγορία:Αρχαία Αρκαδία
Κατηγορία:Αρκαδική Αζανία